Reva Adel

Reva Fidela Adel Pantjoro (lahèr tangghâl 14 Julè 2006), èkennal kalabân nyama Asel Reva èngghi panèka sorang penyanyè, tokang tari, sareng palakon Inḍonèsia. Reva Fidela otabâ sè segghut èolok kalabân Adel aropa'aghi mantan angghuta ḍâri idola grup JKT48 generrasè nomer bellu', sè èkennalaghè tangghâl 27 April 2019. Salèrana aparèng onèng manabi bhâkal lulus ḍâri JKT48 è tangghâl 6 ajunè 2024 tor ngalaksanaaghi Theater sè ḍibuḍina è tangghâl 12 Oktober 2024.

 Kaoḍi'ân awwâlna 
Adel aropa'aghi ana' bungso ḍâri empa' satarètanan tor aropa'aghi ana' binè' tong-sèttongnga. Adel lu-ghâlluna maso' JKT48 è taon 2019. Sabelluna dhâddhi angghuta JKT48, Adel aropa'aghi atlèt bulu tangkis.

 Karèr 
È tangghâl 27 April 2019, Adel resmi èkennalaghi mènangka dhâddhi angghuta JKT48 generasi nomer bellu'.Mabruri Pudyas Salim. "Nama Panjang Adel JKT48, Simak Profil Lengkapnya, Perjalanan Karir, dan Fakta Menarik ". Liputan 6. 2024-11-28. Èyaksès 2026-01-21. Salèrana ajhâlânè karèr è JKT48 mènangka dhâddhi trainee Academy Class B tor è yaon sè samè jhughân, Adel bisa abhuktèaggi manabi salèrana bisa maso' ḍâ' Academy Class A. Salèrana èpamaso' ka Team T JKT48 One è tangghâl 29 Mèi 2020. Adel dhâddhi sala sèttong angghuta JKT48 One sè ta' maso' ka bâgiyân angghuta sè èrestrukturisasi è taon 2021, saèngghâ salèrana agabung ḍâlem JKT48 New Era sè kadhâddhiyân ḍâri 33 angghuta inti è tangghâl 8 Jânuwari 2022. È tangghâl 2 Oktober 2022, Adel agabung sareng sub-unit JKT48 E-sport Valkyrie48. Karèrna Adel sè sajen tèngghi èngghi panèka è taon 2024 nalèkana salèrana èkaparcajâ kaangghuy ngèssè'è single Original JKT48 sè nomer tello' kalabân juḍul "Magic Hour".Acha. "5 Music Video Reva Fidela Adel Selama di JKT48, Ada Magic Hour! ". IDN Times. 2024-10-23. Èyaksès 2026-91-21. Namong parjhâlânanna kodhu ambu è taon sè samè karana Adel aparèng onèng manabi bhâkal lulus ḍâri JKT48 è tangghâl 6 Junè 2024 tor ngalaksanaaghi Theater sè ḍibuḍina è tangghâl 12 Oktober 2024.

 Sombher